Í litla heftinu Hreinsum Ísland í kaffistofunni , geta allir félagar skráð rusl sem þeir hrifsa úr fjörum í róðrum sínum um sundin blá . Það er gagnlegt og gaman að hafa jákvæð áhrif á umhverfi okkar , auk þess sem það skiptir miklu máli fyrir lífríkið . Þessum upplýsingum er síðan komið til Landverndar . Nú liggur ársuppgjör 2019 fyrir og söfnuðust 37 kg af plasti á árinu - sem er miklu minna en árið á undan þegar jukkið slagaði í tonnið . Litla heftið er á sínum stað og bíður eftir að láta krota í sig á nýju ári .